stanford-oval/wikipedia huggingface dataset:
לילי (אוניית מעפילים)
הרקע להפלגה

לנציג דנמרק באיסטנבול הייתה ספינת טיולים קטנה שעגנה בחופי איסטנבול. לאחר פטירתו של הנציג אשתו העמידה את הספינה למכירה פומבית ובסוף 1940 נקנתה על ידי המוסד לעלייה ב' במטרה להמשיך בהבאת מעפילים לארץ. אנשי המוסד לעלייה ב' בארץ רצו שלילי תפליג לישראל, אך לילי לא יכלה להפליג משום שממשלת דנמרק לא התירה לה לעשות שימוש בדגל הדני. ללא דגל של מדינה, לא הייתה לספינה אפשרות להפליג.
אנשי המוסד לעלייה ב' חיפשו מדינה אחרת שתתן דגל ללילי אך ללא הצלחה . בעקבות החלטת המנדט הבריטי כי כל פליט יהודי שיגיע לטורקיה בכוחות עצמו יורשה לעלות לישראל, הוחלט להשתמש בספינה "לילי" שעגנה באיסטנבול שבטורקיה ללא שימוש (מאחר שלא היה לה דגל) כדי להביא לארץ ישראל 30 עולים יהודיים שהגיעו לטורקיה מבולגריה.
ב-1943 אנשי המוסד השיגו דגל ללילי כדי שתוכל להפליג לארץ. ההפלגה הייתה מאיסטנבול לעיר הנמל הטורקית מרסין ומשם לארץ ישראל. בתחילה השתמשו בדגל טורקי לחלק מהמסע מאיסטנבול למרסין, אחר כך חברת עתיד נתנה ללילי את חסותה והשיגה ללילי דגל של ארץ ישראל המנדטורית וכך התחילה "לילי" את דרכה לישראל.
שלטונות המנדט הבריטי הודיעו לצוות הספינה "לילי" שלא יוכלו להגיע לחופי ארץ ישראל עם מעפילים, אלא יש להביאם לקפריסין.
ביולי 1943 הפליגה "לילי" לנמל פמגוסטה בקפריסין, שם הורדו הפליטים לחוף ובספינה נמשכו עבודות ההכנה לקראת המשך ההפלגה. ביום 21 באוגוסט התקבלה החלטה, שלילי תפליג לחופי ישראל ללא מעפילים כדי להסדיר הליכי רישום בישראל. מיד אחרי כן על פי התכנון, תגיע לקפריסין להביא לארץ ישראל את 30 המעפילים שהמתינו בקפריסין.
טביעת האונייה

בליל ה-25 באוגוסט 1943 כשהתקרבה "לילי" לחופי ישראל ועליה אנשי הצוות של הספינה, הופצצה "לילי". בעקבות ההפצצה הספינה ואחד עשר אנשי צוות שהיו עליה טבעו. שאלת זהותו של המפציץ שגרם לטביעת לילי עומדת במחלוקת: יש הסבורים שהגורם לטביעת לילי היה מטוס גרמני, ויש הסבורים שהייתה זו צוללת גרמנית או צוללת איטלקית.
נופלי האונייה

בין אנשי הצוות שטבעו היו גם מלחים סרבים ויוונים וכן שני חברים בפלי"ם (פלמ"ח ימי) בנימין ויטנברג וגרשון מרכוס.
נופלי האונייה > הנצחת הנופלים

משפחתו של בנימין ויטנברג כתבה ספר לזכרו שנקרא "בנימין ויטנברג והספינה לילי". חלק ממכתביו של בנימין הם ממרסין שבטורקיה לשם נשלח עם שלושה ישראלים נוספים, כדי לשפץ את ה"לילי".
משפחתו של גרשון מרכוס הוציאה לאור חוברת לזכרו. עותק מהחוברת קיים במחנה המעפילים עתלית.
הערות שוליים

↑  שי חורב, ספינות בטרם שחר: סיפורן של ספינות מ'וילוס' עד 'קרב עמק איילון', פרדס, 2004, עמ' 109
1 2 3 4 5  לילי, באתר מחנה המעפילים עתלית (ארכיון)
↑  הלל ירקוני, ספינות מעפילים מא' ועד ת' – או מכוכב ועד קרב עמק איילון, תל אביב: גוונים, 2005, עמ' 154
1 2 3  יהודה בן צור ויוסף רום, פרשת הספינה לילי
כף הורן

| --- | --- |

 נתונים גאוגרפיים
 מיקום:  מעבר דרייק 
 קואורדינטות:  55°58′48″S 67°17′21″W﻿ / ﻿55.98°S 67.289166666667°W﻿ / -55.98; -67.289166666667
 נתונים מדיניים
 מדינה:  צ'ילה 
 על שם:  הורן (עיר) 
  (למפת צ'ילה מוגדלת) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט כף הורן(למפת צ'ילה רגילה) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט כף הורן(למפת ארץ האש רגילה) כף הורן(למפת ארץ האש מוגדלת) כף הורן
 
כף הורן
מפת האזור
כף הורן (ספרדית: Cabo de Hornos בהולנדית: Kaap Hoorn, על שם העיר הורן בהולנד) הוא צוק סלעי החודר אל הים בארכיפלג ארץ האש, שבדרום צ'ילה. הכף הוא הקצה הדרומי של יבשת אמריקה הדרומית ומהווה את גבולו הצפוני של מעבר דרייק. הכף נמנה עם שלושת הכפים הגדולים. שמו ניתן לו על ידי משלחת ימית הולנדית בשנת 1616 שגילויו נזקף לזכותה.
מיקום

כף הורן נמצא באי הורנוס Hornus והוא הנקודה הדרומית ביותר של יבשת דרום אמריקה בקצה הארכיפלג של ארץ האש בנקודות המיקום 55°59′00″S, 067°16′00″W. הכף תוחם את החלק הצפוני של מעבר דרייק בין דרום אמריקה לאנטארקטיקה. בנקודה זו מתמזגים החלק הדרום-מערבי של האוקיינוס האטלנטי והחלק הדרום-המזרחי של האוקיינוס השקט והוא ממשיך דרומה אל עבר האוקיינוס הדרומי. 980 ק"מ דרומה מכף הורן נמצא חצי האי האנטארקטי בחלק הצפוני ביותר ביבשת והקרוב ביותר לקצה הדרומי של דרום אמריקה. כף הורן זוהתה על ידי יורדי ים ועוגל לראשונה בשנת 1616 על ידי ההולנדי וילם שוטן והבלגי ג'ייקוב לה מאייר.
הכף נמצא בתחומי המים הטריטוריאליים של צ'ילה. חיל הים הצ'יליאני מאייש דרך קבע מגדלור הניצב על האי ועליו גם קפלה קטנה Stella Maris chapel ומונומנט כף הורן(אנ').
ייחוד

בשנת 2005 ארגון אונסק"ו הכריז על אזור כף הורן כעל שמורה ביולוגית ואקולוגית בינלאומית.
בכף נמצאת אנדרטת זיכרון, כולל פסל גדול שנעשה על ידי הפסל הצ'יליאני José Balcells ובו צללית של אלבטרוס, לזכר המלחים שמתו בזמן כשניסו להקיף את הכף. הוא הוקם בשנת 1992 ביוזמת המדור הצ'יליאני של אחוות קברניטי כף הורן.
גאוגרפיה

אחד המקומות הבודדים שנותרו כמעט בתולים על כדור הארץ. באזור בו כמעט ואין פעילות אנושית, בו אין זיהום והוא גם רחוק מפליטת תעשייה, בפינה זו של העולם חיו עד כה הצומח ובעלי החיים את חייהם מבלי התערבות .
גאוגרפיה > צורת הנוף

כף הורן הוא מרבץ סלעי ענק המזדקר לגובה 425 מטרים מעל לפני הים והוא צופה על מימיו הגועשים של מעבר דרייק (Drake Passage).
גאוגרפיה > אקלים

אזור של אקלים קר בשל מיקום בקוי הרוחב הדרומיים.
לא קיימות באזור תחנות מדידה או חיזוי מזג האויר.
המדידה היחידה נמדדה בכף הורן במשך שנה בין 1882 - 1883. נמדדו משקעים בכמות של 1,357 מ'מ 53.4 אינץ' והטמפרטורה הממוצעת שנמדדה הייתה 5.2 צלזיוס- 41.4 פרנהייט. מהירות הרוח הממוצעת שנמדדה הייתה 30 קמ"ש 19 מייל לשעה עם משבים ערים של למעלה מ-100 קמ"ש, 62 מייל לשעה המתרחשים כל עונות השנה.
בשנים אלה הטמפרטורות נמדדות באופן מסודר מאושואיה הנמצאת 144 ק"מ / 91 מייל מקייפ הורן. הטמפרטורה הממוצעת בקיץ, ינואר - פברואר היא בטווח של 14 מעלות צלזיוס/57 פרנהייט - ל-5 צלזיוס/42 פרנהייט. בחורף ממוצע הטמפרטורות נע בין 4 צלזיוס/40 פרנהייט - ל-2-צלזיוס/29 פרנהייט. עננים גבוהים מכסים את השמים מיולי עד דצמבר ינואר. גשמים קלים יורדים במשך כל השנה.
בקצה הדרומי של יבשת אמריקה אנו יכולים למצוא את המים הנקיים ביותר וכמה מהיערות הירוקים ביותר בעולם. אזור שהצליח לחמוק מהצמיחה המהירה של האוכלוסייה האנושית.
עם זאת, גם נופים אלה החלו לסבול מהשפעות שינויי האקלים. למרות שמדובר באזור מוגן, החוקרים לא יודעים אם הוא יוכל לעמוד בפני פלישת מינים שמגיעים מצפון.
פאונה > מינים קיימים

כף הורן הוא הגבול הדרומי של טווח הפינגווין המגלן.
פאונה > מינים שנכחדו

הטמפרטורות עולות בהדרגה על 6 מעלות צלזיוס באזור זה וגורמות לכך מחזור החיים של חרקים ימיים, כמו זבובים שחורים, מתקדם. כאשר המקום הזה מתחמם, חילוף החומרים של מינים מסוימים מואץ וגורם לקיצור מחזור חייהם. יש לכך השפעות על המערכת האקולוגית, במיוחד על ציפורים נודדות.
פאונה > צמחייה

משלחת מחקר משנת 2019 מצאה את העץ הדרומי ביותר בעולם צומח, אשור מגלן כפוף בעיקר לקרקע, במדרון הפונה לצפון-מזרח בפינה הדרומית-מזרחית של האי.
היסטוריה

כף הורן נקראה על שם העיירה הורן בהולנד.
במאות ה-19 ותחילת המאה ה-20, ספינות קליפר הפליגו סביב קייפ הורן במסעותיהם בין אירופה לאסיה. הרוחות הסוערות והסערות המתרחשות באזור גרמו לאוניות מפרש רבות להתרסק על האיים הסלעיים, ואלפים מתו בניסיון להיחלץ מעבר לקייפ הורן. המלחים שחזרו הביתה בשלום סיפרו לעיתים קרובות סיפורים מחרידים על חוויותיהם בקייפ הורן.
לאורך תקופה ארוכה היווה המעבר בכף הורן נקודת ציון במסען של אוניות הקְלִפָּר, אוניות מפרש אשר נשאו סחורות ברחבי העולם.
מגלה-הארצות הבריטי הנודע ג'יימס קוק היה האיש, שתרם יותר מכל אדם אחר לפניו למיפוי איי האוקיינוס השקט. במסעו בשנים 1769 ו-1770 הפליג סביב כף הורן.
ציוני דרך חשובים בדרך אל הקוטב היו גילוי הארצות דרומית לכף הורן ב-1619, חציית החוג האנטארקטי של קפטיין ג'יימס קוק ב-1773, והתצפיות המאושרות המוקדמות ביותר של יבשת אנטארקטיקה ב-1820.
הפלגות

הכף הוא אתר שיט מפורסם ברמת הקושי שלו וכולל את המגדלור הדרומי בעולם. זה נקרא לעיתים קרובות סוף העולם, כי מזג האוויר הוא לעיתים קרובות סוער מאוד והגלים גבוהים. השיט בכף הורן מאופיין בקרחונים, בסערות, גלים גבוהים וזרמי ים חזקים. נתונים אלה הפכו את הכף לאתר טביעתן של אוניות רבות במהלך ההיסטוריה.
למרות קיום החלופות, שיט סביב כף הורן נחשב לאחד האתגרים הבולטים בקרב שייטי יאכטות, וחלקם עוברים בנתיב זה בניסיונם להקיף את העולם.
הצורך להקיף את יבשת אמריקה הדרומית בכף הורן פחת במידה ניכרת עם פתיחתה של תעלת פנמה בשנת 1914. לאחר פתיחת תעלת פנמה נאלצות רק אוניות בקטגוריית קייפסייז להקיף את כף הורן במסען בין האוקיינוס האטלנטי לאוקיינוס השקט. אולם, שיט סביב כף הורן נחשב לאחד האתגרים הבולטים בקרב שייטי יאכטות, חלקם עוברים בנתיב זה בניסיונם להקיף את העולם, אולם כמעט כולם בוחרים לעבור בתעלות ים צפונית לכף הורן עצמו כגון מצר מגלן או תעלת ביגל. חלקם עוגנים במעגן שקט בסמוך ומחכים למזג אוויר רגוע כדי לשוט סביב כף הורן.
מספר מרוצי יאכטות אוקיינוס בולטים, בעיקר מרוץ האוקיינוס וולוו 5 אוקיינוסים, והסולו מרוץ גלובוס ונדי וגלובוס הזהב, שטים מסביב לעולם דרך הקרן. שיאי מהירות לשיט מסביב לעולם מוכרים על ביצוע מסלול זה. מרוץ הקליפר מסביב לעולם(אנ') - מרוץ שיצא לראשונה לדרכו ב-16 באוקטובר 1995. הרעיון היה לתת לצוותים של חובבנים הזדמנות לשוט מסביב לעולם ביאכטות. החברה המארגנת ארגנה צוותים של יאכטות זהות, וכל קבוצה הונהגה על ידי קברניט בעל ניסיון. כל צוות יכול לצאת למסע כולו, או לעצור באחת התחנות. המרוץ יצא לדרכו כל שנתיים בין 1996 ל-2002, ושוב ב-2005 ו-2007.
לקריאה נוספת

רועי קורן, גברים בעבודה: אחד בסירה אחת, באתר כלכליסט, 14 באוקטובר 2012
איב מיכאל, נסיך, כתר 2003. עמ' 291
דווה סובל, קו האורך, כתר. תרגום נילי לנדסברג. עמ' 24
סרחיו רמירס, אלף ואחת מיתות, כתר. עמ' 29
הערות שוליים

↑  Cape Horn, New World Encyclopedia
↑  מגלי ארצות, באתר סנופי
| --- | --- |
בקרת זהויות :  NLI: 987007283355005171  BnF: cb11934860h (data)  GND: 4029543-6  LCCN: sh85019881  NKC: ge971215  SUDOC: 027270769  VIAF: 124698245   WorldCat (עם VIAF): 124698245
ועידת סומאם

משתתפים בוועידת סומאם, אוגוסט 1956
ועידת סומאם (בערבית: مؤتمر الصومام בקבילית: Agraw n Summam) הייתה ועידה של מנהיגי החזית הלאומית לשחרור אלג'יריה FLN, שכונסה במחתרת ב-20 באוגוסט 1956 בעמק סומאם, ביישובים איר'באן ואיפרי שבכפר אווזלאקן (אוזלאגן) של ימינו, במחוז בג'איה בקביליה שבאלג'יריה. הכינוס שהיווה ציון דרך חשוב בתולדות המהפכה האלג'יראית, אורגן בעיקר על ידי עבאן רמדאן, האחראי על המחתרת באלג'יר ולערבי בן מהידי (אחראי על מחוז ה'). אל מהידי מילא את תפקיד יושב ראש הוועידה ורמדאן - את זה של מזכיר.
השתתפו בוועידה, בין השאר, כרים בלכאסם (אזור ג), אעמר אועמראן (אזור ד), סי מחמד בוקרה, יוסף זיר'וד (אזור ב), לחדר בן טובאל, סלימאן דחילס, המפקד עז א-דין, סי לחדר, עלי חוג'ה ועלי מלאח (אזור ו)
מוסטפא בן בולאעיד לא יכול היה להשתתף מכיוון שמת בקרב 5 חדשים קודם לכן. גם משלחת מנהיגי חוץ בראשות אחמד בן בלה לא הצליחה להגיע לאחג'יריה.
המועצה הלאומית של המהפכה האלג'יראית CNRA בנבחרה בוועידת סומאם כללה 34 חברים: 17 חברים מלאים ו-17 חברי משנה.
הארגון

הוועידה אימצה מצע שהתייחס ליעדי המהפכה, לסוגיות פוליטיות וצבאיות ולפניה של המדינה האלג'יראית העצמאית שתקום.
דובר על הקמת מדינה המבוססת על פלורליזם פוליטי ולשוני ועל הפרדת הדת מהמדינה.
מנהל אזרחי היה אמור לנהל את העניינים האזרחיים: נישואים, פתרון סכסוכים אישיים, רישום הלידות, גביית המיסים וכו'.
החזית לשחרור לאומי היה אמור בעתיד לפקח על הבחירות לאספות העם.
בעקבות הוועידה חולקה אלג'יריה ל-6 וילאיה או מחוזות צבאיים. כל וילאיה חולקה ל-4 אזורים. כל אזור חולק ל-4 נפות. כל נפה ל-4 מגזרים וברשותה כּתיבּה של 120 לוחמים חמושים. לכל מגזר 40 אנשי מיליציה (מוסבלין)
כל יחידה מנהלית כללה: אחראי פוליטי-צבאי, סגן פוליטי, סגן צאבי, אחראי על המודיעין והקשר, שירות בריאות ואספקה.
הנציג של אזור צפון-קונסטנטינואה, סי אחמד זיר'וד, התנגד לעמדות של עבאן ובן מ'הידי אך התפשר מתוך שאיפה להצלחת הוועידה.
סכסוכים פנימיים

המשלחת האלג'יראית שישבה בקהיר ובראשה אחמד בן בלה ערערה על כמה מההחלטות הפוליטיות, למשל על קדימות הפוליטיקה לעומת הצבא וקדימות מנהיגי הפנים לעומת המנהיגים הגולים. האסטרטגיה שאומצה בוועידה בהמשך לקו ההכרזה מ-1 בנובמבר 1954 התנגדה לכל צורת חסות מבוץ, במיוחד לחסות מצד משטר "הקצינים החופשיים" המצריים של גמאל עבד אל נאצר. ההשפעה המצרית על המהפכה האלג'יראית גברה אחרי התכנסות בקהיר של המועצה הלאומית של המהפכה האלג'יראית
באוגוסט 1957 ואחרי רצח עבאן רמדאן בדצמבר אותה שנה.
בנובמבר 1958 החריפו העימותים בין חסידי נאצר ותומכי הגישה העצמאית והטיהורים שבאו לידי ביטוי ברציחת הקולונלים מחמוד לעמורי, אוואשריה, נוואורייה ואחרים על ידי אנשי הווארי בומדיין. ב-1959 נרצח גם הקולונל אמירוש. בסופו של דבר אחרי שנת 1962 במדינה העצמאית שקמה באלג'יריה הושלט משטר חד-מפלגתי וצבאי.
חברי המועצה הלאומית של המהפכה האלג'יראית > חברים מלאים

מוסטפא בן בולאעיד
יוסף זיר'וד
כרים בלכאסם
אעמר אועמראן
לרבי בן מהידי
ראבח ביטאט
מוחמד בודיאף
עבאן רדמאן
מוחמד חידר
חוסין אית אחמד
מוחמד אל-אמין דבאר'ין
עיסאת אידיר
פרחאת עבאס
מחמד יזיד
בניוסף בנחדה
אחמד תופיק אל-מדני
אחמד בן בלה
חברי המועצה הלאומית של המהפכה האלג'יראית > חברי משנה

הסגן של בן בולאעיד
לחדר בן טובאל
סעיד מומחמדי
סלימאן דחילס
עבד אל-חפיד בוסוף
עלי מלאח
סעד דחלב
צלאח לואנשי
מוחמד צדיק בניחיא
עבד אל-חמיד מהרי
טייב תעלאיבי
מוחמד אל-בג'אווי
אחמד פרנסיס
עיסא בן עטאללה
נציג איגוד העובדים האלג'יראים
ברהים מזהודי
עבד אל-מאלךּ תמאם
חמדי סעיד
חברי הוועד לתיאום ולביצוע CEE

עבאן רמדאן
כרים בלכאסם
לרבי בן מהידי
בניוסף בנחדה
סעד דחלב
לקריאה נוספת

1990 Yves Courrière La guerre d'Algérie, édition Robert Laffont, Paris
הערות שוליים

↑  עבד אל-מג'יד מרדיסי - בעיתון "ליברטיה-אלז'רי" במדור Dossier
טום בריטני

| --- | --- |
אין תמונה חופשית
 לידה:  26 באוקטובר 1990 (בן 34) גרייבסנד, הממלכה המאוחדת 
 מדינה:  הממלכה המאוחדת 
 מקום לימודים:  בית הספר המרכזי לנאום ודרמה בלונדון 
 פרופיל ב-IMDb
 
טום בריטני (באנגלית: Tom Brittney; נולד ב-26 באוקטובר 1990) הוא שחקן אנגלי, הידוע בעיקר בגילום סגן ג'רמי פוסטר בעונה הראשונה של "זרה" והכומר ויל דבנפורט בסדרת הטלוויזיה "גרנטצ'סטר" מתחילת עונתה הרביעית.
ביוגרפיה

טום בריטני נולד בגרבסנד, קנט ב־26 באוקטובר 1990. הוא עבר לדבון כשהיה בן 12, שם לימדה אמו דרמה. בריטני למד בבית הספר המלכותי לדרמה בלונדון.
אמו היא הסופרת לין בריטני. יש לו אחות צעירה, רוז, שהיא רקדנית מקצועית.
קריירה

הופעת הטלוויזיה הראשונה של בריטני הייתה באופרת הסבון "רופאים" בשנת 2013.
בשנת 2014 הוא הצטרף לצוות השחקנים החוזר של סדרת ההיסטוריה / פנטזיה "זרה", שם גילם את סגן ג'רמי פוסטר, אחד מאנשיו של בלאק ג'ק רנדל. הוא הופיע גם בפרק בסדרת הטלוויזיה מיילדת, ובסרט קצר בשם "הלא ידועים".
בשנת 2015 לוהק בריטני לדרמת הפשע "החמישייה", שנכתבה על ידי הסופר האמריקאי הרלן קובן. הוא הופיע גם כדמות חוזרת בעונה השלישית של הסדרה "הסינדיקט", ושיחק את רוג'ר לוקווד בסדרת הטלוויזיה "UnReal". באותה שנה הוא שיחק את גרג בסדרה "אנושיים". הוא הופיע בסרט הדרמה "כוכבים חיים לנצח" בתפקיד טים.
בשנת 2017 הוא הופיע בפרק בסדרה "X Company".
ביוני 2018 הצטרף בריטני לצוות השחקנים של דרמת הפשע "גרנטצ'סטר" של ITV בתפקיד הכומר וויל דבנפורט.
חיים אישיים

בריטני גר בלונדון. אחד התחביבים שלו הוא צילום.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | רופאים | אולי קוקס | פרק: "דף אחר" |
| 2014 | מיילדת | ג'ק רול | פרק מס' 3.7 |
| 2014 | פרמפייס | בן | פרק: "פיקניק מכושף" |
| 2014 | זרה | סגן ג'רמי פוסטר | 3 פרקים |
| 2014 | נפגעים | פרסטון סטארקי | פרק: כששום דבר אחר לא משנה |
| 2015 | הסינדיקט | טיילר מיטשל | 3 פרקים |
| 2015 | אנושיים | גרג | פרק 1.3 |
| 2015, 2018 | Unreal | רוג'ר לוקווד | 8 פרקים |
| 2016 | החמישייה | קן האוולס | 8 פרקים |
| 2016 | Spark | איידן סטוקטון |  |
| 2017 | X Company | דייוויד | 3 פרקים |
| 2017 | גאון | קונרד הביכט | פרק: "איינשטיין: פרק שלישי" |
| 2019 | דולי פרטון: מיתרי הלב | לוגן קנטרל הצעיר | פרק: "שוגר היל" |
| 2019–2024 | גרנטצ'סטר | וויליאם "ויל" דבנפורט | 34 פרקים |
| 2020 | Make Me Famous | בילי | סרט טלוויזיה של BBC Three |
| 2021 | פלישה | פולסון | פרק: "Crash" |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | כוכבים חיים לנצח | טים |  |
| 2020 | גרייהאונד | סגן ווטסון |  |
| 2025 | חוזרים לעניינים | דילן |  |
הערות שוליים

1 2  Griffiths, Darryl. "MM's Denisa Niculescu Interviews Tom Brittney (Outlander)". moviemaker.co.uk. נבדק ב-1 ביולי 2018. {{cite web}}:  (עזרה)
1 2 3 4  Eramo, Steve. "Catching Up With Actor Tom Brittney". www.themortonreport.com. נבדק ב-1 ביולי 2018. {{cite web}}:  (עזרה)
1 2 3  Crewe-Read, Gabriella. "No doubting this Tom – Glass meets British actor Tom Brittney". www.theglassmagazine.com. נבדק ב-1 ביולי 2018. {{cite web}}:  (עזרה)
↑  "Facebook profile: Lynn Brittney". www.facebook.com. נבדק ב-1 ביולי 2018. {{cite web}}:  (עזרה)
1 2  "Waring & McKenna: Tom Brittney". www.waringandmckenna.com. נבדק ב-1 ביולי 2018. {{cite web}}:  (עזרה)
↑  "Tom Brittney to replace James Norton as new Grantchester clergyman". The Irish News. 28 ביוני 2018. נבדק ב-1 ביולי 2018. {{cite news}}:  (עזרה)
↑  Iannucci, Rebecca (11 בפברואר 2019). "Sarah Shahi, Scandal's Bellamy Young, thirtysomething Alums and More Join Netflix's Dolly Parton Anthology". TVLine. {{cite web}}:  (עזרה)
↑  "Grantchester's Tom Brittney to play lead role in BBC Three drama Make Me Famous". Belfast Telegraph. 1 באפריל 2020. נבדק ב-10 באפריל 2020. {{cite news}}:  (עזרה)
לואיס לאון סאנצ'ס

לואיס לאון סאנצ'ס חיל (בספרדית: Luis León Sánchez Gil; נולד ב-24 בנובמבר 1983) הוא רוכב אופני כביש ספרדי לשעבר. סאנצ'ס ידוע בשל ניצחונותיו ב-4 קטעים בטור דה פראנס (2008, 2009, 2011, 2012), פעמיים בקלאסיקה סן סבסטיאן (2010, 2012), טור דאון אנדר (2005) ופריז - ניס (2009). בנוסף לכך, סאנצ'ס הוא האלוף האירופי ממשחקים האירופיים ב-2015, מדליסט הארד בנגד השעון באותה אליפות ומנצח קטגוריית ההרים בוואלטה אספנייה 2014. אחיו הקטן הוא הכדורגלן פדרו לאון.
ביוגרפיה

סאנצ'ס נולד במולה שנמצאת במחוז מורסיה. אחיו, פדרו לאון, הוא כדורגלן שמשחק בקבוצת אייבר. אחיו השני, אנטוניו לואיס סאנצ'ס, משחק כדורגל אולמות.
ביוגרפיה > Liberty Seguros (2004–2006)

סאנצ'ס רכב בקבוצת O.N.C.E בתור סטאז'ר, אך לא הצליח לקבל חוזה קבע בקבוצה. סאנצ'ס הצליח לקבל חוזה מקצועי בקבוצת Liberty Seguros ובשנת 2005 ניצח תחת הקבוצה את טור דאון אנדר, כשהוא גם מנצח את הקטע השלישי במרוץ. הוא סיים רביעי במרוץ שלושת הימים של דה פאנה-קוקסייד, 44 שניות מסטיין דבולדר (אנ') המנצח. הוא ניצח את קטע נגד השעון במרוץ Clásica Internacional Alcobendas. היכולת הזו הביאה אותו להיבחר לסגל קבוצתו לטור דה פראנס, במה שהפך להיות הגרנד טור הראשון בו השתתף, אך לא התבלט כשסיים במקום ה-108.
ב-2006, סאנצ'ס לא הצליח לשחזר את ההישג שלו מ-2005 והפעם סיים שני בטור דאון אנדר, 7 שניות אחרי סיימון גרנס המנצח. הוא סיים במקום ה-13 בפריז - ניס וסיים שני בוואלטה קאסטיליה לאון, לאחר אלכסנדר וינוקורוב המנצח. הוא סיים שלישי במרוץ שלושת הימים של דה פאנה-קוקסייד. סאנצ'ס ערך את הופעת הבכורה שלו בוואלטה אספנייה אך נאלץ לפרוש מהמרוץ במהלך הקטע ה-11.
ביוגרפיה > קאס ד'פארן (2007–2010)

לאחר שלוש שנים ב-Liberty Seguros עבר סאנ'ס לקאס ד'פארן, הוא פתח את עונת 2007 במיורקה, כשמבין התוצאות הבולטות שלו הוא סיים חמישי בטרופאו פוינצ'ה ושני בטרופאו סולר. לאחר מכן סיים במקום השביעי הכללי בוואלטה אה ולנסיה. בפריז - ניס, ניצח סאנצ'ס את הקטע השישי וסיים במקום השלישי הכללי, כשמקדימים אותו דווידה רבלין (מקום שני) ואלברטו קונטדור (המנצח). הוא סיים שני באליפות ספרד בנגד השעון ונבחר שוב לוואלטה אספנייה, כשהתוצאה הטובה ביותר שלו במרוץ הייתה מקום 8. סאנצ'ס סייע לשני בני קבוצתו, ולדימיר אפימקין (אנ') שסיים שביעי וולדימיר קארפץ (אנ') שסיים שמיני.
ב-2008, סאנצ'ס קודם סיים שמיני בטור דאון אנדר, 41 שניות מאנדרה גרייפל המנצח. הוא ניצח את הקטע השביעי בפריז - ניס וסיים חמישי במרוץ. הוא סיים שלישי בקריטריום אינטרנשיונל וניצח את אליפות ספרד בנגד השעון, כשהוא מקדים את רובן פלאסה (אנ') ואת חוסה איוואן גוטיירס (אנ'). הוא השתתף בטור דה פראנס וניצח את הקטע ה-7 במרוץ, לאחר בריחת יחיד. הוא גם סייע לאלחנדרו ולוורדה לסיים את המרוץ כולו במקום ה-8.
ב-2009, ניצח סאנצ'ס את טור הים התיכון בצרפת ואת הקטע הראשון בטור דו ואר, אך ההישג הגדול שלו בצרפת הגיע בהמשך העונה, כשניצח את פריז - ניס לאחר שניצח את הקטע השישי במרוץ וסיים שלישי בקטע החמישי. בדירוג הכללי, הקדים סאנצ'ס את פרנק שלק (אנ') שסיים שני ואת סילביאן שאבנל שסיים שלישי. הוא ניצח את הקטע הראשון בוואלטה אל פאייס ואסקו וסיים חמישי כללי. סאנצ'ס סיים שישי בטור דה פיקארדי וסיים שני באליפות ספרד באופני כביש. הוא השתתף שוב בטור דה פראנס וגם הפעם ניצח קטע, כשחצה את הקו בקטע השמיני ראשון, מקדים את סנדי קאסאר (אנ') ומיקל אסטרלוסה (אנ') בספרינט סיום. סאנצ'ס סיים את המרוץ במקום ה-24, שהיה הטוב ביותר מבין חברי קבוצתו. במרוץ האחרון בו השתתף בעונה, גרנד פרי קווסט פראנס, סיים שישי.
ב-2010, סאנצ'ס סיים שני בטור דאון אנדר לאחר שגם ניצח את הקטע החמישי במרוץ. הוא סיים שני בוולטה או אלגארבה, 30 שניות אחרי אלברטו קונטדור המנצח. סאנצ'ס ניצח את קטע נגד השעון במרוץ, שהיה הקטע החמישי. הוא המשיך להראות יכולת טובה כשסיים רביעי בקלאסיקה די אלמריה ושני בפריז - ניס, גם הפעם אחרי קונטדור. לאחר מכן חזר סאנצ'ס לספרד וסיים במקום הרביעי בוולטה אה קטלוניה, 45 שניות מיואקים רודריגז המנצח. לאחר מכן הוא השתתף במרוץ Circuit Cycliste Sarthe וניצח את הקטע הראשון במרוץ, בעקבות כך עבר להוביל את המרוץ ושמר על ההובלה עד לסיום וניצח את המרוץ. סאנצ'ס החזיר לעצמו את התואר כאלוף ספרד בנגד השעון והתחרה שוב בטור דה פראנס, הוא היה קרוב לניצחון בקטע ה-9, אך הפסיד לסנדי קאסאר בספרינט הסיום שכלל גם את דמיאנו קונגו, שאותו סאנצ'ס הקדים. אך סאנצ'ס רשם את תוצאת הדירוג הכללי הכי טובה שלו בטור, כשסיים תשיעי. סאנצ'ס המשיך בכושר הגבוה שאפיין אותו בעונה הזו וניצח את קלאסיקה סן סבסטיאן, כשהוא גובר על אלכסנדר וינוקורוב ועל קרלוס סאסטרה בספרינט הסיום. סאנצ'ס התחרה לראשונה בוואלטה אספנייה ובטור דה פראנס באותה עונה, כשנבחר גם לוואלטה, התוצאות הכי טובות שלו במרוץ היו מקום 5 בקטע ה-16 וה-17. אך גם במרוץ הזה הצליח לסיים סאנצ'ס תשיעי, 7:44 אחרי וינצ'נצו ניבאלי המנצח.
ביוגרפיה > רבובנק (2011–2013)

סאנצ'ס הצטרף לרבובנק ההולנדית לאחר 4 שנים בקאס ד'פארן. הוא רשם ירידה ביכולת מהעונה הקודמת אך עדיין הצליח לבלוט במרוצים מסוימים, כסיים שמיני בוולטה או אלגארבה וניצח את אליפות ספרד בנגד השעון. סאנצ'ס גם ניצח את הקטע התשיעי בטור דה פראנס לאחר בריחת יחיד. הוא השתתף גם בוואלטה אספנייה והתוצאה הטובה ביותר שלו במרוץ הייתה מקום 3 בשלב ה-11. לקראת סוף העונה, הוא סיים שישי בטור של בייג'ינג.
ב-2012, סאנצ'ס ניצח את הקטע השישי בפריז - ניס ואת הקטע השני בוואלטה קסטיליה לאון. הוא ניצח שני קטעים ברצף (3,4) בטור דה רומאנדי וסיים את המרוץ במקום העשירי הכללי, 1:15 מבראדלי ויגינס המנצח. הוא סיים במקום ה-12 בדופינה ליברה ובמקום השני בקטע האחרון של המרוץ, כשהוא מפסיד לדניאל מורנו (אנ') בספרינט בין תשעה רוכבים במרוץ. הוא ניצח את אליפות ספרד בנגד השעון בפעם השלישית ברציפות וסיים שישי במרוץ הכביש. סאנצ'ס התחרה בטור דה פראנס והשיג את הניצחון הרביעי שלו בקטע במרוץ, כאשר ניצח את הקטע ה-14 לאחר בריחת יחיד. הוא נבחר לסגל ספרד באולימפיאדת לונדון, וסיים במקום ה-32 בנגד השעון ובמקום ה-14 במקצה הרגיל. הוא ניצח את קלאסיקה סן סבסטיאן בפעם השנייה וסיים חמישי ביחד עם שאר קבוצת רבובנק באליפות העולם בנגד השעון הקבוצתי.
ב-2013, לאחר השעייתו, הוא חזר להתחרות במאי וניצח את הקטע החמישי במרוץ. הוא סיים שני באליפות ספרד בנגד השעון ושלישי במרוץ הכביש. הוא ניצח את הקטע השלישי בטור ד'לאן וסיים במקום השני הכללי. סאנצ'ס דילג על הטור דה פראנס במטרה להתרכז בוואלטה אספנייה, אך נאלץ לנטוש את הוואלטה בקטע ה-14.
ביוגרפיה > קאחה רוראל (2014)

סאנצ'ס הצטרף לקבוצת קאחה רוראל מדרג הפרו קונטיננטל לעונה אחת בלבד. הוא השתתף בטור של גבון וניצח את הקטע הראשון במרוץ וסיים שני כללי, שנייה אחת אחרי נתנאל ברהאני (אנ') המנצח, כשהוא מאבד את ההובלה לברהאני בקטע האחרון. הוא סיים שמיני במרוץ טרופאו סרה די טראמונטנה ושלישי בוואלטה אה אנדלוסיה. סאנצ'ס סיים שמיני בטור של טורקיה וניצח את הקטע השלישי בוואלטה קאסטיליה לאון. הוא סיים רביעי באליפות ספרד (מרוץ הכביש) וסיים שני במרוץ פרובאה–וילפרנקה קלאסיקה. הוא השתתף בוואלטה אספנייה וניצח את קטגוריית ההרים במרוץ עם 58 כאלו.